Babylonská veža (Babylon)

Babylonská veža (umelecky aj bábelská veža) je stavba spomínaná v Biblii v Knihe Genezis.Gn 11,1–9 (svatepismo.sk) Zrejme sa ňou myslí zikkurat Etemenanki v meste Babylon.

Podľa Biblie sa ľudia rozhodli postaviť mesto a vežu až do neba (babylonskú vežu) aby dokázali, že ich moc je podobná moci Božej. Bohu sa to nepáčilo, a preto rozhodol: „pomäťme tam ich jazyk, aby nik nerozumel reči druhého“Gn 11,7 (svatepismo.sk). Tým sa nemohli dohovoriť a následne vežu dostavať. Odvtedy vraj ľudia hovoria rôznymi jazykmi. V Biblii sa babylonská veža stala synonymom bohorúhačstva a velikášstva. Téma veže je skombinovaná s témou mesta, pričom o prvom meste sa v Knihe Genezis predtým spomína, že ho založil Kain.porov. Gn 4,17 (svatepismo.sk) 

Príbeh ako taký bol pravdepodobne ohlasom na babylonské zikkuraty. Niektorí tvrdia, že ak sa vežou myslí Etemenanki, je to príbeh dokázateľne nepravdivý, lebo napríklad sumerčina, akkadčina a egyptčina sú oveľa staršie ako babylonský zikkurat.

 Referencie 

 Pozri aj 
 Genezis
 Etemenanki
 Zoznam najvyšších veží na svete

 Iné projekty 

Kategória:Kniha Genezis
Kategória:Biblia
Kategória:Biblické miesta
Kategória:Babylonia
Kategória:Jazyky
Kategória:Veže v Iraku